ང་ཚོས་གཞན་ལ་ཕན་ཐོགས་བྱ་རྒྱུར་ལམ་ལྷོང་འབྱུང་མིན་གང་ལྟར་ཡང་།སྙིང་རྗེའི་ཁེ་ཕན་དང་པོ་དེ་རྟག་ཏུ་རང་ཉིད་ལ་ཡོང་གི་ཡོད།ང་ཚོའི་སེམས་ནང་སྙིང་རྗེའམ་སེམས་པ་བཟང་པོ་མངོན་དུ་འགྱུར་བའི་ཚེ།རང་གི་བློ་སྒོ་ཕྱེས་པ་ལྟར།ང་ཚོའི་དོ་སྣང་དེ་གུ་དོག་པོའི་རང་དོན་དོན་གཉེར་གྱི་བསམ་པ་ལས་ཟློག་པར་བྱེད་པ་དང་།སྙིང་རྗེས་ང་ཚོའི་འཇིགས་སྣང་ཉུང་དུ་གཏོང་བ།དོགས་འཆར་ཉུང་དུ་བཏང་བ་ལ་བརྟེན་ནས་གཞན་དང་མཉམ་དུ་བློ་རྒྱ་གསང་པོ་ཆགས་པ་དང་།ཁོང་ཚོ་དང་ལྷན་དུ་ཉེ་འབྲེལ་གྱི་ཚོར་བ་སྦྱིན་པ།མི་ཚེའི་ནང་དམིགས་ཡུལ་དང་དོན་སྙིང་ལྡན་པའི་ཚོར་བ་བཅས་ཡོང་གི་ཡོད།སྙིང་རྗེས་རང་ཉིད་དཀའ་ཚེགས་ཆེ་བའི་སྐབས་ངལ་གསོ་སྦྱིན་གྱི་ཡོད།